Mõne pildi paneksin siiski ka täna üles. Esimene neist sellest aspektist, et minu  meelest on siin nurgas päris hästi välja tulnud erinevate lehestike koosmõju. Jah, selleks et see värk veel paremini mõjuks, peaksin need taimed olema suuremate laikudena - kuid minu mängumaa on tilluke ja kõik on ongi otsekui mudelimäng. Selles seltskonnas on siis tagant vasakult alustades rabarber, puishortensia, käoking, eest vasakult mets-piiphein, madal valge kurekell, keskel kõrgub hübriidne kurereha ja kohe aediiris tema kõrval, nende ees vanaema aiast saadud tundmatu priimula ning roomav metsvits  'Aurea'. Okei, muru kõige ees on sutsuke liiga pikaks kasvanud jah.